Izak en sy gesin asook Fanie en Anika was die langnaweek by Elsea. Izelle het toe ook daar verjaar. Die verf foto's: Oupa het vir hulle gesig verf gegee en spore gemaak.
Hy was glad nie gewild by die ouers!!
Desember vakansie: kortliks- al die kinders was daar asook Johanna. Fanie jnr was die kersvader. Madri moes werk en het eers op kersdag ge-arriveer vir 'n kort kuier.
Die plek het 'n werklik besondere tuin. Baie plante en baie wild. Dit pas by die atmosfeer om die plante toe te laat om bietjie oor te neem. Ek kan net dink hoe ma Maggie haar hier sou geniet het.
Daar loop tot soms bokkies in die tuin wat hier kom water drink. Die kelinkinders geniet dit oneindig.
In my eerste storie onder het ek die 5 jaar ding vertel. 'n Nuwe vriend van my, Doug, het baie eiendomme aan die kus verkoop. En hy het my nou reggehelp: Die gemiddeld is 3-4 jaar voordat 'n vakansie huis weer in die mark is.
Sy standpunt is dat dit nie saak maak. Niemand verloor geld en hulle het dit darem vir 'n jaar geniet!!! Asseblief, my plek is vir altyd. Hoe meer ek daar kom hoe liewer word ek vir die plek. Dit is die oulikste dorpie.Daar is 'n restaurant/bar 'n blok van die huis af. Keith en Ingrid die eienaars is gourmet kokke. Jy eet bv 'n 24-48 gang buffet op Sondag daar vir R60 per persoon!. Hulle vis en chips is R39 wat slaaie alles insluit en mensig dit is lekker!! Dit is soos kos moet smaak!
Ek draf en stap baie op die strand: veilig, skoon... hoekom dink julle ek raak dweperig??
Ek draf toe een dag sommer na die volgende dorpie, strand langs. Klim toe daar in 'n bar en bel Elsie om my te kom haal. Haar foon is toe pap en ek moes maar weer terugloop, 14 km in totaal. Kry haar toe langs die pad nadat sy die hele wereld platgery het op soek na my. Toe is dit my skuld.... bitter onregverdig
Ek het 'n paar foto's van die veranderinge wat ons gedoen het. Dit maak 'n groot verskil vir min geld. Elsie het nog steeds gordyne en goed gehad wat deur die jare saamkom en elke kind en vriend moes gee wat hulle het!! Voor aansig. Eerste foto soos dit was en hoe dit nou lyk. Ons het die klein garage toegebou vir 'n BAIE groot kamer vir Michelle en Izak. Garage soos hy was en soos hy nou lyk. (Izak en Michelle se kamer) Ek het die hout venster oor gehad na ons bouery in Pretoria (2006) en dit was nou heel nuttig
Badkamer onder: Eerste foto soos dit was. Hy was deel van die slaapkamer onder. Ons het hom nou toegebou met 'n gang sodat almal dit kan gebruik
Die trappe buite na die dek was stukkend met groot openinge waar my kleinkinders sou deurval (kyk 1e foto). Dit is nou vervang met nuwe relings, gebou deur my vriend Danie de Villiers
Dek soos hy eers gelyk het en reling soos dit nou lyk. Ou reling was los en stukkend. Weereens Danie de Villiers se netjiese werk
Klein slaapkamer. Ons het aanvanklik gedink daar sal net 'n bunkerbed pas. Nou is daar tot 'n gemakstoel en kas in
2 Foto's van Hannes, Riandi en Mieke se kamer soos dit nou lyk. Kyk Mieke se bankie langs die bed!!!
Ons huisie by die see! So, ons het toe 'n huis by Palm Beach gekoop. Dit is soos Koos Kombuis se liedjie: "almal wil 'n huisie by die seee.. hê"
Nou-ja ek het my hele lewe verkondig dat 'n vakansie huis soos 'n boot (seiljag) of Landrover is, 'n bodemlose put.
Jy gaan eers elke maand, later elke langnaweek en vakansie, later net elke vakansie, later al minder, totdat die verpligting om te gaan soos 'n meulsteen om jou nek is. As jy daar aankom moet jy eers 3 dae werk om alles reg te kry. Daar is kostes wat jy selfs in jou mees liberale begroting nie voorsien het nie. Later begin jy hom vol hoop uitverhuur, net om agter te kom gaste wil net daar bly wanneer jy ook wil. Jy kom agter dat die onderhoud met verhuring baie hoër is as die inkomste. Hierdie hele proses duur so 5 jaar en dan is die huis op die mark. Daarom dat elke 2e huis by die kus 'n TE KOOP bordjie het. Die meeste kopers weet van die storie maar glo by hulle gaan dit nie gebeur weens hierdie of daardie rede.
Nou het ons ook een. Ons sal kyk oor hierdie 5 jaar ding.
Ek en elsie het ons lessenare so geskuif dat ons heeltyd oor die see kan kyk, wonner hoe lank dit gaan hou. Slaap is fantasties .... die gedruis van die see en die skoon lug.
My internet verbinding is ge-installeer die dag voor ek intrek! Ek probeer fiks bly deur draf en stap kombinasie. Daar is nie 'n beter plek daarvoor in die land, pragtige strande, stil paaie en SUURSTOF!! O ja ek kry ook baie oefening met saagwerk. Hier is 2 foto's van die see-uitsig:
Ons uitsig: Ek het die bome hier voor op die foto intussen bietjie met die saag bygekom,nou het ons pragtige breker-uitsig. (Bietjie soos in "SA het bietjie misdaad")
Die huis is in 'n beskermde gebied en sekere bome mag nie verwyder word al is hulle in jou erf, so mens moet versigtig wees wat jy doen. Maar die hele erf lê nou vol takke, ek het nog geen idee hoe ek hulle gaan weg kry Nog 'n foto, ook voor die saag aksie:
Foto's tydens naweek van 7 augustus 2010 toe almal daar was
Elsea 10 Aug10